ಜಾಕ್ ಕಾಲಿಸ್, ಅಬ್ಬಾಸ್, ಲೀಸಾ ಸ್ಟಾಲೇಕರ್ಗೆ ಹಾಲ್ ಆಫ್ ಫೇಮ್ ಗೌರವ 2020ನೇ ಸಾಲಿನ ಐಸಿಸಿ ಹಾಲ್ ಆಫ್ ಫೇಮ್ ಪ್ರಶಸ್ತಿಗೆ, ದಕ್ಷಿಣ ಆಫ್ರಿಕಾ ತಂಡದ ಮಾಜಿ ಆಲ್ರೌಂಡರ್ ಜಾಕ್ ಕಾಲಿಸ್, ಪಾಕಿಸ್ತಾನದ ಸ್ಟೈಲಿಶ್ ಬ್ಯಾಟ್ಸ್ಮನ್ ಜಹೀರ್ ಅಬ್ಬಾಸ್, ಭಾರತದ ಪುಣೆ ಮೂಲದ ಆಸ್ಟ್ರೇಲಿಯಾ ತಂಡದ ಮಾಜಿ ಕ್ರಿಕೆಟ್ ಆಟಗಾರ್ತಿ ಲೀಸಾ ಸ್ಟಾಲೇಕರ್ ಐಪಿಸಿ ಹಾಲ್ ಆಫ್ ಫೇಮ್ ಗೌರವಕ್ಕೆ ಭಾಜನರಾಗಿದ್ದಾರೆ. ಅಂತರಾಷ್ಟ್ರೀಯ ಕ್ರಿಕೆಟ್ನಲ್ಲಿ ಈ ಮೂವರು ಆಟಗಾರರ ಜೀವಮಾನ ಸಾಧನೆಗೆ ಹಾಲ್ ಆಫ್ ಫೇಮ್ ಲಭಿಸಿದೆ. ಕೊರೊನಾ ಆತಂಕದಿಂದಾಗಿ ವರ್ಚುವಲ್ ಮೂಲಕ ಕಾರ್ಯಕ್ರಮವನ್ನ ಐಸಿಸಿ ಆಯೋಜಿಸಿತ್ತು. ಭಾರತದ ಮಾಜಿ ಕ್ರಿಕೆಟಿಗ ಸುನೀಲ್ ಗವಾಸ್ಕರ್, ಸೌತ್ ಆಫ್ರಿಕಾದ ಮಾಜಿ ಬೌಲರ್ ಶಾನ್ ಪೊಲಾಕ್, ವಾಸೀಂ ಅಕ್ರಮ್, ಗ್ರೇಮ್ಸ್ಮಿತ್ ಉಪಸ್ಥಿತರಿದ್ದರು. ಈ ಬಗ್ಗೆ ಜಾಕ್ ಕಾಲಿಸ್ ಹಾಲ್ ಆಫ್ ಫೇಮ್ ಗೌರವಕ್ಕೆ ಪಾತ್ರರಾಗಿದ್ದಕ್ಕೆ ಸಂತಸ ವ್ಯಕ್ತಪಡಿಸಿದ್ದಾರೆ. ವಿಶ್ವ ಕ್ರಿಕೆಟ್ನ ಶ್ರೇಷ್ಠ ಆಲ್ರೌಂಡರ್ ಆಗಿರುವ ಸೌತ್ ಆಫ್ರಿಕಾದ ಜಾಕ್ ಕಾಲಿಸ್, ಸೌತ್ ಆಫ್ರಿಕಾ ಪರ 166 ಟೆಸ್ಟ್, 328 ಏಕದಿನ ಹಾಗೂ 25 ಟಿ20 ಪಂದ್ಯಗಳನ್ನಾಡಿದ್ದಾರೆ.. ಟೆಸ್ಟ್ ಹಾಗೂ ಏಕದಿನ ಕ್ರಿಕೆಟ್ನಲ್ಲಿ ಕ್ರಮವಾಗಿ 13289 ಹಾಗೂ 11579 ರನ್ ಕಲೆಹಾಕಿರುವ ಜಾಕ್, 292 ಹಾಗೂ 273 ವಿಕೆಟ್ ಕಬಳಿಸಿದ್ದಾರೆ. ಜಾಕ್ ಕಾಲಿಸ್ ಹಾಲ್ ಆಫ್ ಫೇಮ್ಗೆ ಗೌರವಕ್ಕೆ ಪಾತ್ರರಾದ 4ನೇ ಆಫ್ರಿಕಾದ ಕ್ರಿಕೆಟರ್ ಆಗಿದ್ದಾರೆ. ಪಾಕಿಸ್ತಾನ ಜಹೀರ್ ಅಬ್ಬಾಸ್, 78 ಟೆಸ್ಟ್, 62 ಏಕದಿನ ಪಂದ್ಯಗಳನ್ನಾಡಿದ್ದು, ಕ್ರಮವಾಗಿ 5062 ಹಾಗೂ 2572 ರನ್ಗಳಿಸಿದ್ದಾರೆ. ಈ ಗೌರವಕ್ಕೆ ಪಾತ್ರರಾದ 6ನೇ ಪಾಕಿಸ್ಥಾನಿ ಆಟಗಾರ ಆಗಿದ್ರೆ. ಲೀಸಾ ಸ್ಟಾಲೇಕರ್ ಈ ಗೌರವಕ್ಕೆ ಪಾತ್ರರಾದ 27ನೇ ಆಸ್ಟ್ರೇಲಿಯನ್ ಹಾಗೂ 9ನೇ ಮಹಿಳೆ ಆಗಿದ್ದಾರೆ.